**RECOMANDARI PENTRU CETĂȚENII ROMÂNI ASIGURAȚI ÎN ALTE STATE ALE UNIUNII EUROPENE, ISLANDA, LIECHTENSTEIN, NORVEGIA ȘI ELVEȚIA**

 Cetățenii români asigurați în alte state ale Uniunii Europene, Islanda, Liechtenstein, Norvegia și Elveția **aflați în vizită în Romania :**

- beneficiază de servicii medicale devenite **necesare/urgențe** pe teritoriul României **doar** în baza **Cardului European** emis de țara unde sunt asigurați;

- nu trebuie să achite contribuțiile la sănătate în România;

- plătesc contravaloarea serviciilor medicale acordate **la cerere** în România.

În caz că sunt pe o perioadă mai mare de timp în țară, pot solicita de la casele de asigurări din UE formularul **E 106** în baza căruia beneficiază în România de servicii medicale la fel ca proprii asigurați.

În caz că revin definitiv în România , este obligatoriu a prezenta la casele de asigurări din România formularul **E 104** - atestat privind totalizarea perioadelor de asigurare - emis de țara/țările UE unde au fost asigurați la un moment dat , în vederea înregistrării stagiului realizat în străinătate pentru evitarea dublei plăți a contribuției la sănătate.

Cetățenii români care își stabilesc domiciliul în străinătate au obligația de a informa cea mai apropiată misiune diplomatică sau oficiu consular al României de pe teritoriul noii țări de domiciliu, și pot solicita pașaportul pentru cetățeni români cu domiciliul în străinătate. Cetăţeanul român care şi-a stabilit domiciliul în străinătate are obligaţia ca, la înmânarea paşaportului simplu, a paşaportului simplu electronic ori a unui paşaport simplu temporar cu menţionarea ţării de domiciliu, să predea actul de identitate care atestă existenţa domiciliului în România, emis de autorităţile române .